Un troch traoù a vehe da lâret àr ar miz-mañ a-fed natur (pe zoken a-fed traoù arall !); ur bern traoù a vehe da lâret a-ziàr ar bezv, met ne gomzin nemet ag un dra: setu ni arru er prantad ma strew ar bezv o had e pep lech. Daou spesad bezv a zo er vro (Betulus pubescens -  brinsad blevek dezhe, el lechioù gleb e vevont kentoch - ha Betulus pendula - brinsad get pipioù gwenn dezhe) met er pennad-mañ e veskin an daou. Ya, o had a laoskont da vonet gan avel, rak ar gwez-mañ a zo gwez alouber; o mod dober eo gounit tachenn èl-se, er lannegi, ar pradoù... e kement lech a zo e vezont lies ar gwez kentañ éch arru (get an derv, met ar re-se a vez sikouret get loened da strewiñ o frouezh !).